CELEX: 32020D1525
Language: sl
Date: 2020-10-16 00:00:00
Title: Izvedbeni sklep Komisije (EU) 2020/1525 z dne 16. oktobra 2020 o spremembi Priloge k Izvedbenemu sklepu 2013/764/EU glede nadzornih ukrepov za zdravje živali v zvezi s klasično prašičjo kugo v nekaterih državah članicah (notificirano pod dokumentarno številko C(2020) 7008) (Besedilo velja za EGP)

20.10.2020   
               
               
                  SL
               
               
                  Uradni list Evropske unije
               
               
                  L 346/31
               
            
         IZVEDBENI SKLEP KOMISIJE (EU) 2020/1525
         z dne 16. oktobra 2020
         o spremembi Priloge k Izvedbenemu sklepu 2013/764/EU glede nadzornih ukrepov za zdravje živali v zvezi s klasično prašičjo kugo v nekaterih državah članicah
         
            
               (notificirano pod dokumentarno številko C(2020) 7008)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
         ob upoštevanju Direktive Sveta 90/425/EGS z dne 26. junija 1990 o veterinarskih pregledih, ki se zaradi vzpostavitve notranjega trga izvajajo v trgovini znotraj Unije z nekaterimi živimi živalmi in proizvodi (2), ter zlasti člena 10(4) Direktive,
         ob upoštevanju naslednjega:
         
                     (1)
                  
                  
                     Izvedbeni sklep Komisije 2013/764/EU (3) določa nadzorne ukrepe za zdravje živali v zvezi s klasično prašičjo kugo, ki se uporabljajo v nekaterih državah članicah ali na njihovih območjih, kot je določeno v Prilogi k navedenemu sklepu. Navedeni ukrepi vključujejo prepoved odpošiljanja živih prašičev, svežega prašičjega mesa, mesnih pripravkov in proizvodov iz prašičev z nekaterih območij iz navedene priloge. Nadzorni ukrepi za zdravje živali iz navedenega izvedbenega sklepa se uporabljajo vzporedno s tistimi iz Direktive Sveta 2001/89/ES (4) in so namenjeni boju proti širjenju klasične prašičje kuge, zlasti na ravni Unije.
                  
               
                     (2)
                  
                  
                     Izvedbeni sklep 2013/764/EU določa tudi odstopanja od prepovedi odpošiljanja živih prašičev z nekaterih območij, če so izpolnjeni določeni pogoji, vključno s spremljanjem.
                  
               
                     (3)
                  
                  
                     Ob upoštevanju učinkovitosti ukrepov spremljanja in nadzora, ki se izvajajo v Latviji v skladu z Direktivo 2001/89/ES in Izvedbenim sklepom 2013/764/EU in so bili predloženi Stalnemu odboru za rastline, živali, hrano in krmo, ter glede na ugodne epidemiološke razmere v zvezi s klasično prašičjo kugo v navedeni državi članici bi bilo treba vsa območja v Latviji, ki so trenutno navedena v Prilogi k Izvedbenemu sklepu 2013/764/EU, črtati iz navedene priloge.
                  
               
                     (4)
                  
                  
                     Sklep 2013/764/EU bi bilo treba ustrezno spremeniti.
                  
               
                     (5)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Točka 3 Priloge k Izvedbenemu sklepu 2013/764/EU se črta.
         
         
            Člen 2
            Ta sklep je naslovljen na države članice.
         
         
            V Bruslju, 16. oktobra 2020
            
               
                  Za Komisijo
               
               Stela KIRIAKIDES
               
                  Članica Komisije
               
            
         
         
            (1)  UL L 395, 30.12.1989, str. 13.
         
            (2)  UL L 224, 18.8.1990, str. 29.
         
            (3)  Izvedbeni sklep Komisije 2013/764/EU z dne 13. decembra 2013 glede nadzornih ukrepov za zdravje živali v zvezi s klasično prašičjo kugo v nekaterih državah članicah (UL L 338, 17.12.2013, str. 102).
         
            (4)  Direktiva Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (UL L 316, 1.12.2001, str. 5).